Evidenčné číslo Evidenčné číslo

zmluvy objednávateľa: zmluvy zhotoviteľa:

**Zmluva o dielo**

*uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na poskytnutie služby – vypracovanie Projektovej dokumentácie pre územné rozhodnutie a stavebné povolenie v detailoch pre realizáciu stavby****: „C*yklotrasa Stará Ľubovňa - Nová Ľubovňa*“*** *(ďalej len „zmluva“)*

**Čl. I**

**Zmluvné strany**

* 1. **OBJEDNÁVATEĽ: Mesto Stará Ľubovňa**

Sídlo: Obchodná 1, 064 01 Stará Ľubovňa

zastúpený: PhDr. Ľuboš Tomko, primátor mesta Osoba oprávnená konať

vo veciach technických: Ing. Michal Žid, zamestnanec mesta

IČO: 00330167

DIČ: 2020698812

Bankové spojenie: Všeobecná úverová banka, a. s.

IBAN: SK 61 0200 0000 0000 1222 5602

Telefón: 052/ 43 15 222

e-mail určený pre plnenie zmluvy: [michal.zid@staralubovna.sk](mailto:michal.zid@staralubovna.sk)

(ďalej len „objednávateľ“)

* 1. **ZHOTOVITEĽ**

Právna forma:

Zastúpený: .

Osoby oprávnené konať

* + - vo veciach zmluvných: .
    - vo veciach technických: .

IČO: .

DIČ: .

Bankové spojenie: .

IBAN: .

Telefón: .

e-mail určený pre plnenie zmluvy: .

(ďalej len „zhotoviteľ“)

**Čl. II**

**Východiskové podklady a údaje**

* 1. Podkladom pre uzatvorenie tejto zmluvy je predložená ponuka uchádzača predložená v rámci Výzvy na zákazku s nízkou hodnotou na poskytnutie služby na zákazku  
     s názvom:

**„Vypracovanie projektovej dokumentácie na výstavbu cyklotrasy Stará Ľubovňa - Nová Ľubovňa*“*** pre Mesto Stará Ľubovňa

* 1. Východiskové údaje:
     1. Názov stavby: **„Cyklotrasa Stará Ľubovňa - Nová Ľubovňa“.**
     2. Miesto stavby: hrádza (pravostranná aj ľavostranná) rieky Jakubianka v k.ú. Stará Ľubovňa a Nová Ľubovňa
     3. Stavebník: **Mesto Stará Ľubovňa, Obchodná 1, 064 01 Stará Ľubovňa**

**zastúpený: PhDr. Ľuboš Tomko, primátor mesta**

* 1. Zhotoviteľ vyhlasuje, že má oprávnenie vykonávať všetky činnosti a dostatok odborných skúsenosti a prostriedkov najmä finančných, personálnych a materiálnych, aby vykonal pre objednávateľa dielo podľa Čl. III tejto zmluvy, podľa dohodnutých podmienok a zároveň riadne a včas. Zhotoviteľ je povinný takéto oprávnenie sprístupniť objednávateľovi k nahliadnutiu, prípadne na požiadanie objednávateľa predložiť objednávateľovi overené fotokópie tohto oprávnenia.

**Čl. III**

**Predmet zmluvy**

* 1. Predmetom tejto zmluvy je záväzok zhotoviteľa vypracovať pre objednávateľa Projektovú dokumentáciu pre územné rozhodnutie a stavebné povolenie v detailoch pre realizáciu stavby: „Cyklotrasa Stará Ľubovňa - Nová Ľubovňa“ (ďalej aj „dielo“) a zabezpečí vyjadrenia, stanoviská dotknutých orgánov potrebné na podanie žiadosti o vydanie územného rozhodnutia, a bude vykonávať autorský dozor počas realizácie diela, podľa predloženého zadania zákazky na poskytnutie služby v rozsahu a za podmienok dohodnutých v tejto zmluve a jej prílohách a objednávateľovi to odovzdá bez technických a právnych chýb v rozsahu a obsahu :

***A: Projektová dokumentácia pre územné rozhodnutie*** *pod názvom***„Cyklotrasa Stará Ľubovňa - Nová Ľubovňa“**

**B: Vyjadrenia, stanoviská dotknutých orgánov potrebné na podanie žiadosti o vydanie územného rozhodnutia**

***C: Projektová dokumentácia pre stavebné povolenie v detailoch pre realizáciu stavby*** *pod názvom***„Cyklotrasa Stará Ľubovňa - Nová Ľubovňa“.**

**D: Autorský dozor** (v predpokladanom rozsahu 10 h/mesiac realizácie prác)

**Projektová dokumentácia musí okrem iného taktiež obsahovať, zabezpečiť, spĺňať:**

* + - * vedenie cyklotrasy v maximálne možnej miere po hrádzi (pravostrannej aj ľavostrannej) rieky Jakubianka
      * musí byť rozčlenená na samostatné stavebné objekty, úseky, po logických celkoch, katastrálnych územiach, v zmysle TP 085, (vrátane rozpočtu, zadania, technickej správy, výkresovej časti)
      * položkový rozpočet a výkaz výmer musia byť v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá)
      * musí byť predložená v počte 12 paré PD v tlačenej forme a 3 x v digitálnej forme na CD resp. DVD nosiči. Obsahom CD resp. DVD bude kompletná projektová dokumentácia, vrátane predrealizačného polohopisného a výškopisného geodetického zamerania miesta stavby pre potreby spracovania riešenej dokumentácie stavby, všetko aj v editovateľných formátoch obvyklých pre geodetické účely- napr. dwg, dgn.).
      * minimalizáciu záberu zelených plôch, zelene a ich adekvátnu náhradu
      * zamedzenie zásahov do pozemkov súkromných vlastníkov
      * návrh prvkov doplnkovej cyklistickej infraštruktúry - odstavné zariadenia pre bicykle, cykloprístrešky (minimálne 1 pre ucelený úsek, vr. úseku pri plánovanom bludisku)
      * únosnosť navrhovaných cyklistických komunikácií pre občasný pojazd ťažkej techniky (správcov vodných tokov)
      * lemovanie cyklotrasy obrubníkmi (hr. 10 cm)
      * výjazd automobilov z/na cyklotrasu pre logické úseky (min. stavebné objekty)
      * možnosť zamedzenia prístupu vozidiel na výjazdoch (napr. betónové zábrany)
      * bezbariérový prístup osôb so zdravotným postihnutím
      * napojenie na existujúce komunikácie (vrátane napojenia na plánovanú oddychovú zónu v k.ú. Nová Ľubovňa)
      * nepriame bezpečnostné zariadenia v podobe vodorovne značeného bezpečnostného odstupu
      * návrh dopravného značenia, návrh požiarnej ochrany
      * minimalizovanie nákladov na stavebné práce
      * technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky /položky/ dostatočne presne a zrozumiteľne, a takýto odkaz musí byť doplnený slovami „alebo ekvivalentný“
      * ak sa použije odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby dodávateľ uvedie, prečo nebolo možné poskytnúť plnenie podľa predchádzajúceho odseku. Zhotoviteľ uvedie, čo sa považuje za ekvivalentné s označením všetkých parametrov, ktoré majú byť pri ekvivalentnosti skúmané s odôvodnením prečo je daný parameter potrebný. Opis predmetu plnenia nesmie odkazovať priamo a ani nepriamo na jedného výrobcu a ani jeho výrobok.

3.2 Objednávateľ si vyhradzuje právo požadovať od zhotoviteľa plnenie časti predmetu zmluvy uvedenej v bode 3.1. tejto zmluvy a prílohe č.1 Rozsah predmetu diela.

* 1. Projektová dokumentácia musí byť vyhotovená v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou č. 453/2000 Z. z. ktorou sa vykonávajú niektoré ustanovenia stavebného zákona, vyhláškou 532/2002 Z. z. ktorou sa ustanovujú podrobnosti o všeobecných technických požiadavkách na výstavbu, Technických Podmienok 085 (Navrhovanie cyklistickej infraštruktúry), v zmysle platných STN a ďalšej platnej legislatívy.

3.4 Návrh technického riešenia v projektových dokumentáciách bude pred odovzdaním odsúhlasený objednávateľom, a prerokovaný so správcami inžinierskych sietí a potrebnými dotknutými orgánmi (vrátane SVP,š.p.). Zhotoviteľ zapracuje do projektovej dokumentácie prípadné pripomienky z prerokovania, ktoré zabezpečuje zhotoviteľ.

* 1. Názvy priečinkov, súborov, záložiek v elektronickej forme nesmú z dôvodu archivácie obsahovať viac ako 10 znakov.
  2. Súčasťou predmetu zákazky je tiež:
     + - predrealizačné polohopisné a výškopisné geodetické zameranie miesta stavby pre potreby spracovania riešenej dokumentácie stavby, (výstupy budú tiež odovzdané objednávateľovi v digitálnej forme)
       - inžinierska činnosť potrebná pre zakreslenie inžinierskych sietí (overenie bude zdokladované),
       - spracovanie dokumentácie stavebných objektov prípadných úprav, preložiek inžinierskych sietí,
       - realizácia inžiniersko-geologických a hydro-geologických prieskumov pre potreby spracovania riešenej dokumentácie
       - 2x aktualizácia cenovej úrovne rozpočtu po dobu 5 rokov od dodanie projektovej dokumentácie
       - prerokovanie dokumentácie s objednávateľom
       - súčinnosť v procese verejného obstarávania na realizáciu stavebných prác, ak to bude potrebné – taktiež najneskôr v lehote dvoch pracovných dní od zadania požiadavky, písomne reagovať na otázky týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní,
       - výkon autorského dozoru v predpokladanom rozsahu 10h /mesiac realizácie prác.

**Čl. IV**

**Termín plnenia**

* 1. Termín dodania predmetu zákazky:

A: Projektová dokumentácia pre územné rozhodnutie pod názvom: **4 mesiace** od účinnosti zmluvy.

B: Dodanie potrebných stanovísk na podanie žiadosti o územné rozhodnutie: 45 dní od dodania PD pre územné rozhodnutie.

C: Projektová dokumentácia pre stavebné povolenie v detailoch pre realizáciu stavby: **2 mesiace** od odovzdania stanovísk na podanie žiadosti o územné rozhodnutie.

* 1. Termín plnenia predmetu tejto zmluvy bude splnený riadnym odovzdaním predmetu zmluvy v zmysle článku 3.1 zmluvy objednávateľovi v dohodnutej lehote. Odovzdaním sa rozumie odovzdanie výsledkov práce osobne s potvrdením preberacieho protokolu o odovzdaní a prevzatí celého diela, alebo doručením poštou, kuriérom a pod.
  2. Dodržanie termínu plnenia je závislé od riadnej a včasnej súčinnosti oboch zmluvných strán dohodnutej v tejto zmluve. Po dobu omeškania pri poskytnutí súčinnosti jednej zmluvnej strany, nie je v omeškaní v plnení záväzku druhá zmluvná strana.

**Čl. V**

**Cena diela**

* 1. Cena za dielo je stanovená v zmysle zákona č. 18/1996 Z. z. o cenách v znení neskorších predpisov, v súlade s jeho vykonávacou vyhláškou MF SR č. 87/1996  
     Z. z., ktorou sa vykonáva zákon o cenách v znení neskorších predpisov a je záväzná. Cena je uvedená na dve desatinné miesta v eurách. Do ceny sú premietnuté všetky ekonomicky oprávnené náklady a primeraný zisk a obsahuje všetky náklady zhotoviteľa na vykonanie diela v zmysle tejto zmluvy.
  2. Cena za zhotovenie diela je záväzná a je stanovená v zmysle cenovej ponuky zhotoviteľa, ktorá bola vypracovaná podľa pokynov uvedených v súťažných podkladoch, v dohodnutej výške:

**Cena diela spolu: v EUR vrátane DPH:**

(slovom:........................................................... eur ..................centov)

* 1. Cena diela podľa bodu 5.2 tejto zmluvy tejto zmluvy je maximálna, pevná, konečná, záväzná a zahŕňa všetky výkony a náklady k zhotoveniu diela v zmysle tejto zmluvy o dielo, vrátane všetkých súvisiacich nákladov zhotoviteľa.
  2. Cena diela sa uhradí jednorazovo po prevzatí diela zástupcom objednávateľa. Práce môžu byť však **po dohode s verejným obstarávateľom** fakturované aj čiastkovo po ukončených logických stavebných celkoch, v zmysle prílohy č. 1: Rozsah predmetu diela, nie však vo vyššej cene ako je dohodnuté v zmluve v znení podpísaných a odsúhlasených dodatkov.
  3. DPH bude účtovaná na základe platných právnych predpisov v čase realizácie diela, v sulade s predloženou cenovou ponukou.
  4. Objednávateľ neposkytne zhotoviteľovi preddavok (zálohu).
  5. Všetky zmeny a výkony požadované objednávateľom nad rámec predmetu zmluvy (ktoré však nesmú presiahnuť finančný limit určený v § 18 zákona o verejnom obstarávaní a o zmene a doplnení niektorých zákonov v znení neskorších predpisov budú riešené dodatkami k tejto zmluve.
  6. Práce, ktoré zhotoviteľ nevykonaná, vykoná bez príkazu objednávateľa alebo odchýlne od dojednaných zmluvných podmienok, objednávateľ neuhradí.
  7. V prípade, že objednávateľ v priebehu prác zníži rozsah predmetu zmluvy vylúčením niektorej časti z predmetu zmluvy, zhotoviteľ sa zaväzuje zníženie rozsahu predmetu plnenia rešpektovať. Zníženie ceny, ktorá bude reprezentovať množstvo nerealizovaných merných jednotiek, resp. zníženie rozsahu úkonov a materiálov zmluvné strany potvrdia dodatkom k tejto zmluve.
  8. V prípade rozpracovanosti projektovej dokumentácie bude skutočný rozsah vykonanej služby vyšpecifikovaný a uhradený po vzájomnom odsúhlasení oboch zmluvných strán.

**Čl. VI**

**Platobné podmienky**

* 1. Objednávateľ uhradí zhotoviteľovi cenu podľa skutočne vykonaného a dodaného predmetu zmluvy. Podkladom pre vystavenie faktúry bude zhotoviteľom vypracovaný preberací protokol o odovzdaní a prevzatí celej časti diela, potvrdený povereným pracovníkom, oprávneným konať vo veciach technických, ktorý bude prílohou faktúry. V prípade vykonanie časti diela podzhotoviteľom, resp. subdodávateľom, doloží ku faktúre zhotoviteľ aj potvrdenie, že zhotoviteľ voči nemu má splnené všetky záväzky.
  2. Zhotoviteľ vystaví a doručí objednávateľovi faktúru za vykonaný a dodaný predmet zmluvy v dvoch rovnopisoch.
  3. Faktúra bude obsahovať minimálne tieto údaje:
     + označenie povinnej a oprávnenej osoby, adresa, sídlo, IČO, DIČ
     + označenie diela identicky ako je to uvedené v bode 2.2.1 tejto zmluvy
     + číslo zmluvy
     + číslo faktúry
     + dátum vyhotovenia, dátum splatnosti faktúry a dátum zdaniteľného plnenia
     + označenie peňažného ústavu a číslo účtu, na ktorý sa má platiť
     + celkovú fakturovanú sumu
     + rozpis už fakturovaných čiastok
     + pečiatku a podpis oprávnenej osoby.
  4. Lehota splatnosti faktúry je **30 dní** odo dňa jej doručenia objednávateľovi.
  5. V prípade, že faktúra nebude obsahovať náležitosti uvedené v bode 6.3 tejto zmluvy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Čl. VII**

**Spolupôsobenie a záväzky zmluvných strán**

* 1. Objednávateľ sa zaväzuje, že počas spracovania projektovej dokumentácie poskytne zhotoviteľovi v nevyhnutnom rozsahu potrebné spolupôsobenie, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi najneskôr do 7 dní od jeho vyžiadania. V osobitných prípadoch je možné obojstranne dohodnúť individuálny termín.
  2. Zhotoviteľ sa zaväzuje, že bude pri plnení predmetu tejto zmluvy postupovať  
     s odbornou starostlivosťou, v súlade so všeobecnými záväznými predpismi,  
     s príslušnými právnymi predpismi, platnými technickými normami, podmienkami tejto zmluvy a v súlade so záujmami a pokynmi objednávateľa.
  3. Zhotoviteľ sa zaväzuje pri plnení predmetu zmluvy postupovať v súlade  
     so stavebným zákonom, jeho vykonávacími vyhláškami a súvisiacimi predpismi.
  4. Zhotoviteľ je povinný plniť predmet zmluvy **najmä** vlastnými kapacitami. Zhotoviteľ môže poveriť vykonaním časti diela aj iný právny subjekt, t. j. svojich podzhotoviteľov s predchádzajúcim písomným oboznámením objednávateľa. Pred začatím vykonávania časti diela podzhotoviteľom predloží osobe oprávnenej konať vo veciach technických, uvedenej v bode 1.1 tejto zmluvy doklad o oprávnení vykonávať činnosť, ktorá je predmetom plnenia časti diela podzhotoviteľa. Pri vykonávaní časti diela iným podzhotoviteľom má zhotoviteľ rovnakú zodpovednosť, ako keby dielo vykonával sám.
  5. Ak časť diela vykoná podzhotoviteľ, resp. subdodávateľ, je zhotoviteľ povinný predložiť objednávateľovi ku faktúre aj potvrdenie podzhotoviteľa/subdodávateľa, že zhotoviteľ voči nemu má splnené všetky záväzky.
  6. V prípade, že v čase podpisu zmluvy zhotoviteľovi nie sú zrejmý subdodávatelia, je povinný pred začatím využívania prác subdodávateľa informovať objednávateľa o daných skutočnostiach, predložiť doklad o opravnení vykonávať činnosť, ktorá je predmetom plnenia časti diela podzhotoviteľa.
  7. Zhotoviteľ zabezpečí, že všetky časti dodanej PD budú obsahovať ten istý „centrálny“ názov stavby, aj výkresy a správy podzhotoviteľov, ktorí pre zhotoviteľa dodávajú jednotlivé časti PD a že pre každý stavebný objekt bude technická správa (TS) a sprievodná správa (SS) urobená samostatne (TS a SS v popise musí obsahovať informácie o danom stavebnom objekte, nie iba o celej stavbe).
  8. Zhotoviteľ je povinný archivovať u seba dodanú PD v zmysle platnej legislatívy a pre potreby objednávateľa minimálne po dobu 5 nasledujúcich rokov po jej dodaní tak, aby bolo možné vykonať prípadné aktualizácie a aby bola k dispozícii pre odstránenie prípadných nedostatkov, ak budú zistené pri vykonávaní verejného obstarávania stavby alebo pri realizácii stavby.
  9. Zhotoviteľ sa zaväzuje archivovať všetky podklady a informácie o realizácii tejto zmluvy, vrátane účtovných dokladov týkajúcich sa tejto zmluvy a v prípade požiadavky zo strany objednávateľa ich poskytnúť k nahliadnutiu najneskôr  
     do 31.12.2026.
  10. Zhotoviteľ preukáže, že má uzatvorené poistenie zodpovednosti za škodu spôsobenú pri výkone povolania.

**Čl. VIII**

**Záručná doba a zodpovednosť za vady**

* 1. Zhotoviteľ zodpovedá za správnosť, úplnosť a realizovateľnosť vypracovanej dokumentácie podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Zodpovedá za to, že predmet zmluvy bude zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.
  2. Záručná doba na predmet zmluvy je **3 roky**. Záručná doba začína plynúť odovzdaním a prevzatím predmetu zmluvy. Tento záväzok prechádza aj na prípadného právneho nástupcu zhotoviteľa.
  3. V prípade preukázanej zásadnej vady predmetu zmluvy bude objednávateľ urýchlene a bez zbytočného odkladu požadovať od zhotoviteľa jej **bezplatné odstránenie**. Ak  
     v dôsledku takejto preukázanej zásadnej vady projektu následne dôjde k zvýšeným nákladom stavby, zhotoviteľ projektovej dokumentácie stavby sa zaväzuje podieľať na týchto zvýšených nákladoch.
  4. Zhotoviteľ sa zaväzuje odstrániť prípadné vady v zmysle bodu 8.3 tejto zmluvy do 15 dní od uplatnenia oprávnenej reklamácie objednávateľa.

**Čl. IX**

**Porušenie zmluvných povinností**

* 1. Zmluvné strany sa dohodli, že porušenie zmluvných povinností a náhrada škody budú riešené v zmysle ustanovení § 365 – 386 zákona č. 513/1991 Zb. Obchodného zákonníka.
  2. V prípade omeškania zhotoviteľa s dodaním predmetu zmluvy je zhotoviteľ povinný zaplatiť objednávateľovi zmluvnú pokutu vo výške 50 eur za každý, aj začatý deň omeškania, najviac do výšky 50 % hodnoty ceny diela.
  3. V prípade omeškania zhotoviteľa s odstránením vád diela zaplatí zhotoviteľ objednávateľovi zmluvnú pokutu vo výške 50 eur za každý deň omeškania až do dňa, kedy vady budú odstránené.
  4. V prípade preukázanej chyby, vady rozpočtu, výkazu výmer zaplatí zhotoviteľ objednávateľovi zmluvnú pokutu vo výške 100 € za každú takúto chybu, vadu. Týmto nie je dotknuté plnenie v zmysle bodu 8.3 tejto zmluvy
  5. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy.
  6. Zaplatením zmluvnej pokuty nie dotknutý nárok objednávateľa na náhradu škody.

**Čl. X**

**Odstúpenie od zmluvy**

1. Od tejto zmluvy môže ktorákoľvek zmluvná strana odstúpiť, pokiaľ dôjde k podstatnému alebo nepodstatnému porušeniu zmluvných povinností druhou zmluvnou stranou. Účinky odstúpenia od tejto zmluvy nastanú dňom, kedy bude písomné odstúpenie zmluvnej strany odstupujúcej druhej zmluvnej strane doručené.
2. Za podstatné porušenie zmluvných povinností zmluvné strany považujú:

* ak zhotoviteľ nedodržiava kvalitu vykonávania diela podľa všeobecne záväzných právnych predpisov a platných technických noriem a objednávateľom zistené vady neodstráni v dohodnutých termínoch  
  po písomnom upozornení
* ak zhotoviteľ v dôsledku svojej platobnej neschopnosti zastaví platby poddodávateľom alebo vstúpi do likvidácie alebo je na jeho majetok vyhlásený konkurz
* ak objednávateľ neplní zmluvné záväzky a tým zhotoviteľovi znemožňuje vykonávanie diela

1. Ostatné porušenia (nesplnenie) zmluvných povinností označujú zmluvné strany ako nepodstatné s oprávnením zmluvnej strany odstúpiť od zmluvy podľa § 346 Obchodného zákonníka v znení neskorších predpisov.

**Čl. XI**

**Výkon odborného autorského dozoru**

11.1 Zhotoviteľ je povinný vykonávať odborný autorský dozor podľa bodu 3.1 tejto zmluvy od začatia realizácie stavby v zmysle investičnej akcie podľa vypracovanej projektovej dokumentácie, do nadobudnutia právoplatnosti kolaudačného rozhodnutia.

11.2 Zhotoviteľ sa zaväzuje vykonať odborný autorský dohľad na svoje náklady a na svoje nebezpečenstvo, podľa pokynov Objednávateľa, príslušných platných STN EN vzťahujúcich sa na jeho vykonanie, všeobecných záväzných predpisov a v termíne realizácie stavby alebo jej časti.

11.3 Zmluvné strany sa dohodli, že výkon a rozsah odborného autorského dohľadu bude minimálne však v tomto rozsahu:

* dohľad nad dodržaním projektovej dokumentácie,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov Dodávateľa stavby v zmysel investičnej akcie na zmeny a odchýlky oproti projektovej dokumentácie z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej projektovej dokumentácii,
* v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny,
* zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby,
* účasť na kontrolnom dni počas realizácie stavby podľa výzvy Objednávateľa a Dodávateľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní

11.5. V rámci odborného autorského dozoru musí byť Objednávateľ informovaný o zisteniach o nedodržaní projektovej dokumentácie, právnych predpisov a technických noriem.

11.6. Predmet plnenia odborného autorského dozoru sa považuje za splnený potvrdením technického dozoru Objednávateľa alebo iného povereného pracovníka Objednávateľa o výkone odborného autorského dozoru nad realizáciou stavby.

11.7. Pri nedodržaní rozsahu odborného autorského dozoru v zmysle tejto zmluvy Zhotoviteľom, si Objednávateľ vyhradzuje právo cenu za odborný autorský dozor nevyplatiť, prípadne ju znížiť podľa skutočnej spolupráce so zástupcami Objednávateľa.

**Čl. XII**

**Ostatné ustanovenia**

* 1. Zmluvné strany sa zaväzujú, že pristúpia na zmenu záväzku formou dodatkov  
     v prípade, ak sa po uzavretí tejto zmluvy zmenia východiskové podklady rozhodujúce pre uzavretie tejto zmluvy a ak vzniknú nové požiadavky objednávateľa  
     s preukázateľným vplyvom na cenu a termín plnenia.
  2. V prípade, že prekážky v plnení zmluvy vzniknú na základe podnetu tretích osôb (napr. orgány štátnej správy, správcovia sietí, petície, požiadavky skupín občanov), alebo nastanú udalosti znemožňujúce riadne plnenie (napr. počasie, štrajk), ktoré je Objednávateľ povinný rešpektovať, čas plnenia bude adekvátne upravený.
  3. Veci určené na vykonanie diela, ktoré sú vlastníctvom objednávateľa, zhotoviteľ  
     po použití najneskôr v deň odovzdania diela vráti objednávateľovi.
  4. Zhotovené dielo alebo jeho časť sa stáva vlastníctvom objednávateľa dňom zaplatenia ceny podľa ustanovení tejto zmluvy.
  5. Zhotoviteľ berie na vedomie, že predmet zmluvy je verejnou zákazkou a že objednávateľ má právo zverejniť celé dodané dielo, vrátane dokumentov so zhotovením diela súvisiacich. K dielu v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona v znení neskorších predpisov, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.
  6. Zmluvné strany sa dohodli, že technické a odborné informácie, s ktorými počas plnenia predmetu zmluvy prídu do styku a o ktorých zmluvné strany vyhlásia, že sú predmetom obchodného tajomstva, nebudú zmluvnými stranami poskytnuté tretej osobe.
  7. Objednávateľ poveruje výkonom technického dozoru objednávateľa: Ing. Michal Žid

**Čl. XIII**

**Záverečné ustanovenia**

* 1. Zmeny tejto zmluvy je možné vykonať len formou riadne zdôvodnených písomných dodatkov k zmluve, potvrdených oprávnenými zástupcami oboch zmluvných strán
  2. K návrhom dodatkov k tejto zmluve sa zmluvné strany zaväzujú vyjadriť písomne  
     v lehote do 10 dní od doručenia návrhu dodatku druhej strane. Počas tejto doby je týmto návrhom viazaná strana, ktorá ho podala.
  3. Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka,  
     v znení neskorších predpisov a ostatné všeobecne záväzné právne predpisy platné  
     na území Slovenskej republiky.
  4. Objednávateľ i zhotoviteľ sa zaväzujú, že v prípade organizačných zmien všetky práva a povinnosti vyplývajúce z tejto zmluvy postúpia na novú nástupnícku právnickú osobu.
  5. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
  6. Zmluva je vyhotovená v šiestich rovnopisoch s platnosťou originálu, z ktorých dva obdrží zhotoviteľ a štyri objednávateľ.
  7. Zmluvné strany potvrdzujú svojím podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že si túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

Za objednávateľa: Za zhotoviteľa:

V Starej Ľubovni............................................... V .....................................................

.................................................................. ..................................................................

**PhDr. Ľuboš Tomko**

**primátor mesta** **konateľ spoločnosti**

................................................................. ................................................................

pečiatka pečiatka

Prílohy:

Č.1 Príloha č. 1: Rozsah predmetu diela